Evrópukeppnin í knattspyrnu 1992

Evrópukeppnin í knattspyrnu 1992, oftast nefnd EM 1992, var í níunda skiptið sem Evrópukeppni karla í knattspyrnu hefur verið haldin. Lokamótið var haldið í Svíþjóð á dögunum 10. til 26. júní 1992. Mótið er haldið fjórða hvert ár á vegum Knattspyrnusambands Evrópu. Þetta var síðasta mótið þar sem aðeins átta lið taka þátt í lokamótinu. Landslið Júgóslavíu komst áfram í lokakeppnina en var síðar meinuð þátttaka vegna stríða í landinu. Í stað þeirra spilaði landslið Danmerkur sem svo unnu mótið í úrlitaleik gegn Þýsklandi. Þetta var fyrsti titill Danmerkur í keppninni.

Aðdragandi og skipulag 
Svíar og Spánverjar föluðust eftir að halda keppnina. Framkvæmdastjórn UEFA valdi Svíþjóð og var það talið mæla gegn spænska framboðinu að Sumarólympíuleikarnir 1992 og heimssýningin í Sevilla fóru fram sama ár.

Þetta var síðasta úrslitakeppnin með aðeins átta þátttökuliðum og jafnframt síðasta keppnin þar sem tvö stig voru gefin fyrir sigur í stað þriggja. Einnig var þetta síðasta stórmótið í knattspyrnu þar sem markverðir máttu handleika knöttinn eftir sendingu frá samherja.

Úrslit 
Átta lið kepptu í úrslitakeppninni. Þeim var skipt upp í tvo fjögurra liða riðla. Efstu tvö lið hvors um sig komust í undanúrslit.

Riðill 1 
Heimamenn Svíar fóru sannfærandi upp úr riðlinum með tveimur sigrum og jafntefli. Danir virtust vonlitlir fyrir lokaumferðina með aðeins eitt stig en unnu óvæntan sigur á Frökkum og tryggðu sér hitt sætið í undanúrslitum. Frammistaða Englendinga olli vonbrigðum.

10. júní -   Råsunda Stadium, Solna
  Svíþjóð  1 : 1   Frakkland

11. júní - Malmö Stadion, Malmö
  Danmörk 0 : 0   England                                                                                

14. júní - Malmö Stadion, Malmö
  Frakkland  0 : 0   England                                                                                         

14. júní -    Råsunda Stadium, Solna
  Svíþjóð  1 : 0   Danmörk                                                                             

17. júní -    Råsunda Stadium, Solna
  Svíþjóð  2 : 1   England                                                                                       

17. júní -    Malmö Stadion, Malmö
  Frakkland 1 : 2   Danmörk

Riðill 2 
Thomas Häßler bjargaði Þjóðverjum fyrir horn með því að jafna á lokamínútunni gegn liði Samveldisins, sem gerði einnig jafntelf jafntefli við Hollendinga í næsta leik. Skotar komu á óvart og skelltu Samveldinu 3:0 í lokaleiknum með þeim afleiðingum að Holland og Þýskaland hirtu tvö efstu sætin í riðlinum.

12. júní -   Ullevi, Gautaborg
  Holland  1 : 0   Skotland

12. júní - Idrottsparken, Norrköping
 Samveldi sjálfstæðra ríkja 1 : 1   Þýskaland                                                                                

15. júní - Idrottsparken, Norrköping
  Skotland  0 : 2   Þýskaland                                                                                          

15. júní -    Ullevi, Gautaborg
  Holland  0 : 0  Samveldi sjálfstæðra ríkja                                                                             

18. júní -    Ullevi, Gautaborg
  Holland  3 : 1   Þýskaland                                                                                        

18. júní -    Idrottsparken, Norrköping
  Skotland 3 : 0 Samveldi sjálfstæðra ríkja

Heimildir 
   

1992
Evrópukeppni karla í knattspyrnu